Case ID: 1119105
Sentence 1: İddiaçı iddia ərizəsində 2003-cü ildən valideynləri ilə birlikdə Türkiyə Respublikasının İstanbul şəhərində yaşadığını, həmin şəhərdə Şərur rayon Dərvişlər kəndindən olan Cavabdeh ilə tanış olduğunu, Daşqının onunla ailə qurmaq niyyətində olduğunu bildirdiyini, lakin el adət ilə toy eləmək imkanının olmadığını və onunla qoşulub qaçmağını təklif etdiyini, onun da Daşqını sevdiyindən 2016-cı ilin axırları onunla qoşulub qaçdığını, onların bir neçə ay qeyri-rəsmi ailə quraraq mehriban yaşadıqlarını, lakin Daşqının onun hamiləliyini bildikdə ona qarşı münasibətinin dəyişdiyini və məsuliyyətdən qorxaraq ondan uşağın olmayacağını tələb etdiyini, eyni zamanda Daşqının ondan əvvəl ailəli olduğunu və bir müddət əvvəlki həyat yoldaşı ilə münasibətlərinin pis olduğunu, lakin son zamanlar onunla barışdığını və əvvəlki həyat yoldaşı ilə yaşamaq niyyətində olduğunu bildirdiyini, cavabdehin çoxsaylı təkidlərinə baxmayaraq onun uşağın doğulması fikrinin qəti olduğunu ona bildirdiyini, Daşqının uşağın məhv olması üçün plan hazırlayaraq onu dostları ilə gəzməyə çıxmağını təklif etdiyini, onun cavabdehin bu təklifi ilə razılaşdığını, onların şəhərdə bir müddət əyləndikdən sonra şəhərdə gəzərkən hündür körpünün üstündən keçən zaman Daşqın və onun dostlarının birləşərək onu körpüdən aşağı itələdiklərini, onun ayılanda artıq xəstəxənada olduğunu, uzun sürən müalicədən sonra onun və bətnindəki uşağın sağ qaldığını, sonra onu valideynlərinin Şərur rayon Çomaxtur kəndinə gətirdiklərini, xx xxxxxx 2017-ci il tarixdə X3 dünyaya gəldiyini, uşaq doğulduqdan sonra onun Daşqınla əlaqə saxlayaraq uşağın saxlanması üçün ondan aliment tələb etsə də o, həmişə ona uşağın atası olmadığını və heç zaman ona aliment ödəməyəcəyini bildirdiyini, valideynlərinin köməkliyi ilə uşağı saxladığını, haliyyədə işləmədiyini, valideynlərinin isə maddi imkanlarının aşağı olduğundan uşağını saxlamaqda, onu böyütməkdəonun maddi çətinliklərinin yarandığını, uşağın atasının isə ona uşağın saxlanmasında heç vaxt köməklik etmədiyini, uşağın atasının Cavabdeh müəyyən olunması, cavabdehin aylıq qazancını və digər gəlirlərini müəyyən etmək mümkün olmadığından sabit pul məbləğində və əvvəlki dövr üçün ödənilməmiş alimentin hesablanaraq ona ödənilməsi barədə qətnamənin qəbul olunmasını istədiyini qeyd edərək, xx xxxxxx 2017-ci il tarixdə Şərur rayonunda doğulmuş X3 atasının Cavabdeh olmasının müəyyən olunmasını, uşağın yetkinlik yaşına çatana kimi saxlanılması üçün hər ay sabit pul məbləğində 170 (bir yüz yetmiş) manat alimentin və əvvəlki dövr üçün ödənilməmiş alimentin hesablanaraq ona ödənilməsi barədə qətnamə qəbul edilməsini xahiş etmişdir.